****

# ЧӐВАШ РЕСПУБЛИКИН

## САККУНӖ

**ЧӐВАШ РЕСПУБЛИКИН**

**"КОРРУПЦИПЕ КӖРЕШЕССИ ҪИНЧЕН" САККУНӖН   
8 СТАТЙИНЕ УЛШӐНУСЕМ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2018 ҫулхи чӳк уйӑхӗн 16-мӗшӗнче*

*йышӑннӑ*

**1 статья**

Чӑваш Республикин "Коррупципе кӗрешесси ҫинчен" 2007 ҫулхи ҫӗртме уйӑхӗн 4-мӗшӗнчи 14 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2007, 73 №; 2008, 76 №; 2009, 80, 82 №-сем; 2010, 87 №; 2012, 92, 94 №-сем; Чӑваш Республикин Саккунӗсен пуххи, 2013, 11 №; 2017, 2 №) 8 статйине ҫакӑн пек улшӑнусем кӗртес:

1) 9-мӗш пая "граждансем" сӑмах хыҫҫӑн "Раҫҫей Федерацийӗн (ҫак статьяра малалла – граждансем)" сӑмахсем хушса хурас;

2) ҫакӑн пек ҫырса 91-мӗш пай хушса хурас:

"91. Федерацин "Нормативлӑ право акчӗсен тата нормативлӑ право акчӗсен проекчӗсен коррупцие хирӗҫле экспертизи ҫинчен" 2009 ҫулхи утӑ уйӑхӗн 17-мӗшӗнчи 172-ФЗ №-лӗ саккунӗпе (малалла – Федераци саккунӗ) килӗшӳллӗн нормативлӑ право акчӗсен (нормативлӑ право акчӗсен проекчӗсен) коррупцие хирӗҫле никама пӑхӑнман экспертизине тума ҫаксене ирӗк памаҫҫӗ:

1) айӑплавран хӑтарман е суд айӑплавӗ пур граждансене;

2) право йӗркине коррупци майӗпе пӑснӑшӑн шанӑҫран тухнине пула ӗҫрен кӑларса (должноҫран хӑтарса) айӑплани ҫинчен калакан сведенисене шанӑҫран тухнине пула ӗҫрен хӑтарнӑ ҫынсен реестрне кӗртнӗ граждансене;

3) Федераци саккунӗн 3 статйин 1-мӗш пайӗн 3-мӗш пунктӗнче кӑтарт­нӑ органсенче тата организацисенче ӗҫ-хӗл пурнӑҫлакан граждансене;

4) тӗнчери организацисене тата ют ҫӗршыв организацийӗсене;

5) ют ҫӗршыв агенчӗн ӗҫӗсене пурнӑҫлакан коммерциллӗ мар организацисене.".

**2 статья**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш Республикин  Пуҫлӑхӗ | М. Игнатьев |

Шупашкар хули